Νικήτας Κάλλας

Ο Νικήτας Κάλλας ήταν Πελοποννήσιος αγωνιστής και πολιτικός του 1821.

Ο Κάλλας το 1822 υπογράφει έγγραφο απογραφής της περιουσίας της σχολής Δημητσάνης προς τον υπουργό πολέμου Ιωάννη ΚωλέττηΑρχεία της Ελληνικής Παλιγγενεσίας, Τόμος 13, σελίδα 68. Το 1823 υπογράφει έγγραφο ως ταμίας του κεντρικού ταμείουΑρχεία της Ελληνικής Παλιγγενεσίας, Τόμος 15γ, σελίδα 376.

Είχε διορισθεί προσωρινός υπουργός Δικαίου της Ελλάδος στο Εκτελεστικό του 1823, την δεύτερη Ελληνική κυβέρνηση, από τις 13 Ιουνίου έως τις 13 Ιουλίου του 1824Γεώργιος Δημακόπουλος (1966). Η διοικητική οργάνωσις κατά την Ελληνική Επανάσταση 1821-1827: συμβολή εις την ιστορίαν της ελληνικής διοικήσεως, Αθήνα, σελ. 235. Την ίδια χρονιά προτάθηκε για έπαρχος Ιμπλακίων, (περιοχή Μάνης) χωρίς να επιλεγεί τελικά για την θέση για την οποία επιλέγει ο Κωνσταντίνος ΜιχαλόπουλοςΑρχεία της Ελληνικής Παλιγγενεσίας, Τόμος 2, σελίδα 391 και Τόμος 6, σελίδα 247.

Το 1826 ήταν εκλέκτορας της επαρχίας Καρύταινας, οι εκλέκτορες επέλεξαν με ψήφο τους πληρεξούσιους της επαρχίας για την Γ΄ Εθνοσυνέλευση ΕπιδαύρουΑρχεία της Ελληνικής Παλιγγενεσίας, Τόμος 3, σελίδα 582. Το 1827 πήρε μέρος ως πληρεξούσιος Καρύταινας στην Γ΄ Εθνοσυνέλευση ΕρμιόνηςΑρχεία της Ελληνικής Παλιγγενεσίας, Τόμος 3, σελίδα 281 κι έπειτα στην Γ΄ Εθνοσυνέλευση ΤροιζήναςΑρχεία της Ελληνικής Παλιγγενεσίας, Τόμος 20, σελίδα 105.

 Παραπομπές 

Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Έλληνες υπουργοί Δικαιοσύνης